PATVIRTINTA

Šiaulių miesto savivaldybės mero

2025 m. d.

potvarkiu Nr.

**(Sutarties forma)**

**VAIKŲ VASAROS STOVYKLŲ ĮGYVENDINIMO IR LĖŠŲ PANAUDOJIMO SUTARTIS**

20\_\_\_ m. \_\_\_\_\_\_\_\_\_ d. Nr. \_\_\_

Šiauliai

Šiaulių miesto savivaldybės (toliau – Savivaldybė) administracija (toliau – Lėšų davėjas), atstovaujama Savivaldybės administracijos direktoriaus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (atstovo vardas, pavardė)

 ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Lėšų gavėjas),

 (juridinio asmens pavadinimas, kodas; laisvojo mokytojo duomenys)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (atstovo pareigos, vardas, pavardė)

toliau kartu vadinami – Šalimis, o kiekviena atskirai – Šalimi, vadovaudamiesi Savivaldybės mero 20\_ m. \_\_\_\_\_\_ d. potvarkiu Nr. \_\_\_ „Dėl lėšų stovykloms vykdyti paskirstymo “, sudarė šią vaikų vasaros stovyklų įgyvendinimo ir lėšų panaudojimo sutartį (toliau – Sutartis).

* + - 1. **I SKYRIUS**
			2. **SUTARTIES DALYKAS**

1. Lėšų davėjas įsipareigoja Lėšų gavėjui Savivaldybės mero potvarkiu patvirtintai vaikų vasaros stovyklai (toliau – stovykla) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (stovyklos pavadinimas)

į kurią ketinama įtraukti ne daugiau nei \_\_\_\_\_ Šiaulių miesto mokinių, besimokančių pagal pradinio, pagrindinio ir vidurinio ugdymo programas, įgyvendinti skirti ne daugiau nei \_\_\_\_\_\_\_ eurų (toliau – lėšos), o Lėšų gavėjas įsipareigoja gautas tikslines lėšas naudoti tik stovyklos įgyvendinimo tikslams Sutartyje nustatytomis sąlygomis ir terminais.

 2. Lėšos, skirtos stovyklos vykdymui, pripažįstamos tinkamomis finansuoti tik tuo atveju, jei jos patirtos nuo stovyklos įgyvendinimo pradžios ir Sutarties pasirašymo iki Sutartyje nurodyto stovyklos vykdymo termino pabaigos ir apmokėtos ne vėliau, kaip per 5 darbo dienas pasibaigus stovyklos vykdymui.

* + - 1. **II SKYRIUS**

**SUTARTIES ŠALIŲ ĮSIPAREIGOJIMAI**

3. Lėšų davėjas įsipareigoja:

3.1. vadovaudamasis stovyklos sąmata, lėšas, numatytas Sutarties 1 punkte, pervesti Lėšų gavėjui pagal jo pateiktą paraišką lėšoms gauti, suderintą su Savivaldybės administracijos Švietimo skyriumi (toliau – Švietimo skyrius), per 5 (penkias) darbo dienas nuo paraiškos lėšoms gauti pateikimo Savivaldybės administracijos Apskaitos skyriui (toliau – Apskaitos skyrius);

3.2. teikti Lėšų gavėjui metodinę paramą klausimais, susijusiais su stovyklos vykdymu ir stovyklos apskaitos tvarkymu;

3.3. skelbti Savivaldybės interneto svetainėje [www.siauliai.lt](http://www.siauliai.lt) informaciją apie stovyklų programas ir jų vykdytojus, nurodant jų kontaktus, programos įgyvendinimo adresus.

4.Lėšų gavėjas įsipareigoja:

4.1. Organizuoti stovyklą, vadovaujantis Lietuvos Respublikos įstatymais, Vyriausybės nutarimais,Vaikų vasaros poilsio stovyklų bendraisiais nuostatais, Vaikų vasaros stovyklų organizavimo ir finansavimo tvarkos aprašu (toliau – Aprašas), patvirtintu Savivaldybės mero 20\_ m. \_ d. potvarkiu Nr.\_ „Dėl vaikų vasaros stovyklų organizavimo ir finansavimo tvarkos aprašo ir vaikų vasaros stovyklų konkurso ir stovyklų programų vertinimo nuostatų patvirtinimo“; kitais Lietuvos Respublikos teisės aktais (toliau – teisės aktai), nustatančiais su vaikų ugdymu, sveikata, saugumu, higiena susijusias normas;

4.2. vykdyti stovyklą pagal įvertintą stovyklų programos, kuriai skirtas savivaldybės finansavimas, paraišką (toliau – programa);

4.3. užtikrinti, kad:

4.3.1. vaikų ugdymą organizuotų pedagogai, atitinkantys Lietuvos Respublikos švietimo įstatyme nustatytus reikalavimus, pagal Lėšų gavėjo įvertintos programos paraiškos veiklų planą;

4.3.2. stovyklos grupės vadovas turėtų Asmens medicininę knygelę (forma Nr. F048/a, patvirtintą Lietuvos Respublikos sveikatos apsaugos ministro 1999 m. lapkričio 29 d. įsakymu Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“);

4.3.3. stovyklos grupės vadovo stovyklos veiklų tvarkaraštis nesutaptų su jo darbo grafiku kitoje darbovietėje;

4.3.4. būtų sudarytos sutartys su tėvais (globėjais, rūpintojais) pagal Lėšų davėjo patvirtintą pavyzdinę sutartį;

4.3.5. stovyklos trukmė turi atitikti trukmę, numatytą Aprašo 13 punkte;

4.3.6. patiriantys socialinę riziką ir socialiai remtinų nuo karo pabėgusių ukrainiečių vaikai į stacionarią stovyklą būtų nuvežti iš Šiaulių miesto ir minėtai stovyklai pasibaigus, parvežti į Šiaulių miestą;

4.3.7. socialiniuose tinkluose, interneto svetainėse ar kitoje elektroninėje erdvėje būtų viešinama informacija, susijusi su stovyklos vykdymu (stovyklos aprašymas, nuotraukos, vaizdo medžiaga iš organizuojamų renginių ir/ar pan.) ir taip pat:

4.3.7.1. reklaminėje medžiagoje būtų naudojamas Šiaulių miesto reprezentacinis ženklas bei viešai skelbiama, kad stovyklą finansuoja Šiaulių miesto savivaldybė (Aprašo 1 priedas);

4.3.7.2. viešinimo kampanijoje būtų naudojama sąvoka „vaikų vasaros stovykla“;

4.4. ne vėliau kaip 2 dienos iki pirmos stovyklos pamainos vykdymo dienos Švietimo skyriui pateikti:

4.4.1. programos veiklų planą, atitinkantį įvertintos programos paraiškos veiklų planą;

4.4.2**.** stovyklos dalyvių sąrašą popieriniu ir elektroniniu *Excel* formatu (Sutarties 1 priedas):

4.4.2.1. dieninių stovyklų dalyvių sąrašą;

4.4.2.2. mobilių (turistinių) ar stacionarių (su laikinu apgyvendinimu) stovyklų dalyvių sąrašą;

4.4.2.3. vaikų, patiriančių socialinę riziką, sąrašą, suderintą su Savivaldybės administracijos Socialinių paslaugų skyriumi;

4.4.2.4. socialiai remtinų nuo karo pabėgusių ukrainiečių vaikų sąrašą suderintą su Švietimo skyriumi;

4.4.3. Šiaulių miesto mokinių, besimokančių pagal pradinio, pagrindinio ir vidurinio ugdymo programas ir dalyvaujančių stovykloje, tėvų (globėjų, rūpintojų), taip pat užsienyje gyvenančių lietuvių (diasporos), lietuvių kilmės užsieniečių ar iš užsienio grįžusių Lietuvos Respublikos piliečių vaikų ir dalyvaujančių stovykloje, tėvų (globėjų, rūpintojų) sutartis su stovyklos vykdytoju;

4.4.4. paraišką gauti lėšų stovyklos įgyvendinimui (Sutarties 2 priedas);

4.5. prieš dvi darbo dienas iki stovyklos įgyvendinimo pradžios informuoti Švietimo skyrių dėl stovyklos laiko ar vietos pasikeitimo;

4.6. sutartis su Šiaulių miesto mokinių, besimokančių pagal pradinio, pagrindinio ir vidurinio ugdymo programas ir/ar užsienyje gyvenančių lietuvių (diasporos), lietuvių kilmės užsieniečių ar iš užsienio grįžusių Lietuvos Respublikos piliečių vaikų tėvais (globėjais, rūpintojais) saugoti trejus metus nuo jų pasirašymo dienos;

4.7. turėti kitų lėšų stovyklos pamainos įgyvendinimui, išskyrus patiriančių socialinę riziką stovyklas, socialiai remtinų nuo karo pabėgusių ukrainiečių vaikų stovyklas, iki kol bus pervestos Sutarties 1 punkte numatytos lėšos;

4.8. prireikus ne vėliau kaip prieš 5 (penkias) darbo dienas iki stovyklos įvykdymo termino pabaigos pateikti Švietimo skyriui argumentuotą raštą dėl lėšų naudojimo stovyklai įgyvendinti išlaidų sąmatos išlaidų grupių tikslinimo ir du patikslintos sąmatos egzempliorius. Raštas teikiamas, jei lėšų skirtumas viršija 0,1 tūkst. Eur. Vėliau pateikti prašymai nenagrinėjami ir lėšos tarp sąmatoje nurodytų išlaidų grupių neperskirstomos;

4.9. lėšas naudoti tik Sutarties 1 punkte nurodytai stovyklai vykdyti pagal pridedamus dokumentus, kurie yra neatsiejama Sutarties dalis:

4.9.1. stovyklos sąmatą (Sutarties 6 priedas Forma B-1);

4.9.2. išlaidų sąmatą (Sutarties 3 priedas).

4.10. lėšas naudoti tik pagal išlaidų sąmatą. Išlaidų sąmatoje planuotas išlaidas, kurių dydis tiesiogiai priklauso nuo stovykloje dalyvaujančių vaikų skaičiaus (pvz., vaikų maitinimo išlaidos, darbo užmokesčio ir socialinio draudimo išlaidos), naudoti proporcingai faktiškai stovykloje dalyvaujančių vaikų skaičiui.

4.11. atsiskaityti Lėšų davėjui už visos stovyklos įgyvendinimą, kuriai finansuoti skiriamos lėšos, ir už lėšų panaudojimą, pateikiant ataskaitas ir su ja susijusius dokumentus per savivaldybės E. pristatymą arba teikia pasirašytus dokumentus el. paštu svietimas@siauliai.lt PDF formatu registravimui:

4.11.1. Švietimo skyriui – per 10 darbo dienų, stovyklai pasibaigus, veiklos ataskaitą pagal Sutarties 4 priedą ir raštą dėl tėvų (globėjų, rūpintojų), rėmėjų ir kitų finansavimo šaltinių prisidėjimo ir panaudojimo;

4.11.2. Apskaitos skyriui, suderinus su Švietimo skyriumi, – pasibaigus ketvirčiui, bet ne vėliau kaip iki kito mėnesio 5 d.:

4.11.2.1. išlaidų sąmatos vykdymo ketvirčio ataskaitą (Forma Nr. 2, patvirtinta Lietuvos Respublikos finansų ministro 2025 m. kovo 25 d. įsakymu Nr. 1K-63 „Dėl biudžeto vykdymo ataskaitų rinkinių rengimo taisyklių patvirtinimo“);

4.11.2.2. lėšų panaudojimo ataskaitą (Sutarties 5 priedas);

4.11.2.3. Savivaldybei pavaldžios įstaigos, kurių buhalterinė apskaita yra tvarkoma centralizuotai Šiaulių apskaitos centre, Savivaldybės biudžeto lėšų panaudojimo ataskaitą, kurioje būtų nurodytas išlaidų ekonominės klasifikacijos straipsnis, mokėjimo data ir numeris, prekių / paslaugų teikėjo pavadinimas, išlaidas pateisinančio dokumento pavadinimas, Nr., data bei išlaidų suma (Eur) teikia FVAIS „Biudžetas VS“.

4.12. Lėšų davėjui pagal Sutartį gautas, bet nepanaudotas ar netikslingai panaudotas lėšas grąžinti per 5 darbo dienas stovyklai pasibaigus, bet ne vėliau kaip iki einamųjų metų spalio 5 d. į Sutarties rekvizituose nurodytą Savivaldybės administracijos banko sąskaitą mokėjimo paskirtyje nurodant Sutarties datą ir numerį, programos kodą (08-03-01), finansavimo šaltinį (151) ir grąžinamą sumą;

4.13. sudaryti sąlygas Savivaldybės administracijos atstovams patikrinti, kaip vykdant Sutartį naudojamos lėšos, ir pateikti visus prašomus dokumentus ir duomenis, susijusius su Sutarties vykdymu, Savivaldybės administracijos nustatytais terminais, būdu ir forma;

4.14. atsakyti už informacijos ir pateiktų dokumentų teisingumą, tikslumą, pateikimą laiku, gautų lėšų teisės aktų reikalavimus atitinkantį buhalterinės apskaitos tvarkymą, lėšų praradimą dėl jų laikymo, naudojimo ir saugojimo rizikos neįvertinimo;

4.15. savo jėgomis ir lėšomis pašalinti dėl savo kaltės atsiradusius stovyklos vykdymo trūkumus, pažeidžiančius Sutarties sąlygas;

4.16. Lietuvos Respublikos įstatymų nustatyta tvarka saugoti finansinius dokumentus.

5. Lėšų davėjas turi teisę:

5.1. kontroliuoti tikslinį lėšų panaudojimą;

5.2. vykdyti stovyklos įgyvendinimo priežiūrą;

5.3. vykdyti patikrinimus iš anksto nepranešęs Lėšų gavėjui;

5.4. Lietuvos Respublikos teisės aktų nustatyta tvarka išieškoti lėšas, panaudotos ne pagal Sutartyje nurodytą sąmatą ne Sutartyje nurodytai veiklai.

* + - 1. **III SKYRIUS**

**SUTARTIES ŠALIŲ ATSAKOMYBĖ**

6. Už sutartinių įsipareigojimų nevykdymą arba netinkamą vykdymą Sutarties šalys atsako teisės aktų nustatyta tvarka.

7. Lėšų gavėjas už tikslinį gautų lėšų panaudojimą atsako Lietuvos Respublikos įstatymų nustatyta tvarka.

8. Lėšų gavėjas, panaudojęs skirtas lėšas nesilaikydamas Sutarties sąlygų, per vieną mėnesį po Sutarties nutraukimo turi jas grąžinti į Savivaldybės nurodytą sąskaitą.

**IV SKYRIUS**

**ASMENS DUOMENŲ TVARKYMAS**

9. Vykdydamos Sutartį Šalys įsipareigoja asmens duomenų tvarkymą vykdyti teisėtai, laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

 10. Abi Šalys yra asmens duomenų valdytojai, kurie tvarko savo darbuotojų asmens duomenis teisėto intereso ir sudarytos darbo sutarties pagrindu. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso, siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas teisines prievoles, tikslais bei juos atitinkančiais teisiniais pagrindais.

11. Šalys įsipareigoja įgyvendinti tinkamas organizacines ir technines priemones užtikrinančias tvarkomų asmens duomenų apsaugą. Šalys užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo nuo kitokio neteisėto asmens duomenų tvarkymo. Nurodytos priemonės turi užtikrinti iškilusią riziką atitinkantį saugumo lygį.

12. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

13. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.

14. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.

15. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

16. Kiekviena šalis įsipareigoja tinkamai informuoti savo darbuotojus ir kitus asmenis, kurie bus pasitelkti Sutarčiai su Šalimis vykdyti, apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslias, pateikdama visą Reglamento 13 ar 14 straipsnyje nurodytą informaciją. Informuojančioji šalis su aukščiau nurodyta informacija privalo supažindinti pasirašytinai arba el. paštu (jei pagal elektroninio pašto adresą įmanoma identifikuoti gavėją), išsaugoti su tuo susijusią informaciją, ir kitai šaliai pareikalavus, ją nedelsiant pateikti.

17. Šalys šia Sutartimi susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

* + - 1. **V SKYRIUS**

**GINČŲ NAGRINĖJIMO TVARKA**

 18. Ginčai, kylantys iš Sutarties vykdymo, sprendžiami Sutarties šalių derybomis, o nepavykus susitarti **–** sprendžiami teisės aktų nustatyta tvarka.

* + - 1. **VI SKYRIUS**

**SUTARTIES GALIOJIMAS, PAKEITIMAS, NUTRAUKIMAS**

19. Jei Lėšų gavėjas nesilaiko Sutartyje numatytų sąlygų, Lėšų davėjas turi teisę vienašališkai nutraukti Sutartį, raštiškai įspėjęs Lėšų gavėją apie Sutarties nutraukimą ne mažiau kaip prieš 2 dienas.

20. Sutartis įsigalioja nuo paskutinės Sutarties šalies pasirašymo datos ir galioja iki Lėšų gavėjo atsiskaitymo už gautas lėšas pagal Sutarties 4.11.2. papunktį dienos.

21. Sutarties sąlygos privalomos Sutarties šalims. Sutartis gali būti keičiama arba pildoma Sutarties šalių raštišku papildomu susitarimu. Visi Sutarties pakeitimai ir papildymai yra neatskiriamos Sutarties dalys.

22. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Sutarties šaliai.

23. Sutarties priedai, kurie yra neatsiejama Sutarties dalis:

23.1. 1 priedas. Vaikų vasaros stovyklos dalyvių sąrašas;

23.2. 2 priedas. Paraiška gauti lėšų vaikų vasaros stovyklos įgyvendinimui;

23.3. 3 priedas. Lėšų naudojimo vaikų vasaros stovyklai įgyvendinti išlaidų sąmata;

23.4. 4 priedas. Vaikų vasaros stovyklos ataskaita;

23.5. 5 priedas. Lėšų panaudojimo ketvirčio ataskaita.

**VII SKYRIUS**

**SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Lėšų davėjas:**Šiaulių miesto savivaldybės administracijaVasario 16-osios g. 62, LT-76295 ŠiauliaiTel.: (8 41) 59 62 00, (8 41) 52 60 68Faks. (8 41) 52 41 15El. p. svietimas@siauliai.ltĮmonės kodas 188771865AB „Swedbank“ Šiaulių skyriusBanko kodas 73000Ats. s. LT30 7300 0100 9374 1771 | **Lėšų gavėjas:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pavadinimas)\_\_\_\_\_\_\_\_\_\_ g. \_\_\_, LT-\_\_\_\_\_\_\_\_ ŠiauliaiTel. \_\_\_\_\_\_\_\_\_El. p. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banko kodas \_\_\_\_\_\_\_\_\_\_\_\_\_\_\_\_\_\_\_\_Ats. s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Lėšų davėjas: Lėšų gavėjas:

Šiaulių miesto savivaldybės

administracijos direktorius

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, parašas, vardas, pavardė) (pareigos, parašas, vardas, pavardė)

 (Sutarties kuratorius)